text: Kælketur i det varme forårsvejr
  27 marts 2012 kl. 11.26
  Godt nok ligger der ingen sne i Børkop, men det var de udviklingshæmmede ligeglade med, de tog på kælketur alligevel.
  Institutionen Skansebakken i Børkop var i dag på kælketur med de udviklingshæmmede, og ideen til den aktivitet kommer fra to pædagoger, der er i gang med deres friluftsuddannelse.
  
  Mulighed i foråret
  Tanken bag kælketuren er, at de udviklingshæmmede også skal have mulighed for at kælke ligesom helt almindelige mennesker. 
  Men da flere af de udviklingshæmmede sidder i kørestol og bruger lift, kan det ikke lade sig gøre om vinteren. 
  Derfor finder man en lang plastic-dug frem, så de udviklingshæmmede kan nyde en kælketur i det dejlige forårsvejr. 
  Se med på TV SYD tirsdag aften, hvor vi viser et indslag omkring dagens kælketur.
  